02004R0917 — SL — 19.07.2007 — 003.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

UREDBA KOMISIJE (ES) št. 917/2004

z dne 29. aprila 2004

o podrobnih pravilih za izvajanje Uredbe Sveta (ES) št. 797/2004 o ukrepih za izboljšanje splošnih pogojev za proizvajanje in trženje čebelarskih proizvodov







Člen 1

Nacionalni programi iz člena 1 Uredbe (ES) št. 797/2004 (v nadaljnjem besedilu „čebelarski programi“):

(a) opisujejo položaj v sektorju in tako omogočajo redno ažuriranje strukturnih podatkov v študiji iz člena 3 Uredbe (ES) št. 797/2004;

(b) navajajo svoje cilje;

(c) podajajo podroben opis vključenih ukrepov s stroški na enoto, kjer je to primerno;

(d) navajajo oceno stroškov in finančni plan, razčlenjen letno na nacionalni in regionalni ravni;

(e) se sklicujejo na veljavne zakone in druge predpise;

(f) navajajo predstavniške organizacije in čebelarske zadruge, ki so sodelovale pri sestavljanju čebelarskih programov;

(g) vzpostavljajo načine spremljanja in presoje čebelarskega programa.

Člen 2

1. Države članice uradno obvestijo Komisijo o svojem čebelarskem programu pred 15. aprilom prvega leta triletnega obdobja programa.

▼M3 —————

▼B

2. Letna izvajanja čebelarskega programa potekajo od 16. oktobra vsakega leta do 15. oktobra naslednjega leta.

3. ►M3 ◄ Plačila se vršijo med potekom izvajanja. Ukrepi čebelarskih programov, ki so določeni za vsako leto triletnega obdobja, se v celoti izvedejo pred 31. avgustom proračunskega leta, na katerega se nanašajo.Plačila se vršijo med potekom izvajanja.

Člen 3

Delno financiranje čebelarskih programov s strani Skupnosti je omejeno za vsako državo članico na znesek, ki odgovarja njenemu deležu v celotnem številu panjev v Skupnosti, kot je navedeno v Prilogi I k tej Uredbi.

Če ena ali več držav članic uradno ne obvestijo o svojih čebelarskih programih v rokih, ki so določeni v členu 2(1), ali ne uporabijo vsega zneska delnega financiranja iz prvega odstavka, se lahko deleži ostalih držav članic povečajo v sorazmerju z njihovim deležem.

Člen 4

Skupaj s svojimi čebelarskimi programi države članice posredujejo Komisiji dokumente o tem, kako se bo nadzorovalo programe.

Določijo se nadzorni pregledi za preverjanje skladnosti s pogoji, pod katerimi se po nacionalnih programih zagotovi pomoč. Ti so sestavljeni tako iz administrativnih pregledov kot pregledov na kraju samem.

Plačilne agencije imajo na voljo zadostna dokazila o teh nadzorih.

Člen 5

1. Države članice sporočijo Komisiji seznam ukrepov o čebelarstvu, ki je vključen v nacionalne operativne programe na podlagi ciljev 1 in 2, ki jih določa Uredba Sveta (ES) št. 1260/1999 ( 4 ), pred datumom, ki je naveden v členu 2(1).

2. Isti ukrep ne more biti istočasno predmet plačil na podlagi Uredbe (ES) št. 797/2004 in še na podlagi druge sheme pomoči Skupnosti, predvsem glede na Uredbo Sveta (ES) št. 1257/1999 ( 5 ).

▼M3

Člen 6

Ukrepi čebelarskih programov se lahko med proračunskim letom prilagodijo, vendar morajo ostati v skladu s členom 2 Uredbe (ES) št. 797/2004. Finančne omejitve za posamezni ukrep se lahko spremenijo, če ni presežena skupna zgornja meja načrtovanih letnih izdatkov in prispevek Skupnosti k financiranju čebelarskih programov ne presega 50 % izdatkov, ki jih pokriva zadevna država članica.

Zadevna država članica sporoči Komisiji vsako načrtovano prilagoditev ukrepov med proračunskim letom v skladu s prvim pododstavkom, v primeru da posamezni ukrep ni bil prvotno načrtovan in sporočen v triletnem programu. Če Komisija ne nasprotuje, se prilagoditev začne uporabljati prvi dan drugega meseca po navedenem sporočilu.

Najkasneje dva meseca po koncu vsakega proračunskega leta države članice sporočijo Komisiji povzetek izvrševanja izdatkov glede na vrsto ukrepa.

▼M3 —————

▼M2

Člen 8

Za zneske iz člena 3 je operativni dogodek za menjalni tečaj eura enak datumu iz prvega pododstavka člena 7(1) Uredbe Komisije (ES) št. 1913/2006 ( 6 ).

▼B

Člen 9

V študijah iz člena 3 Uredbe (ES) št. 1221/97 se navedejo točke, navedene v Prilogi II k tej uredbi.

Člen 10

Uredba (ES) št. 2300/97 se razveljavi.

Sklicevanje na razveljavljeno Uredbo se razume kot sklicevanje na to uredbo in v skladu s korelacijsko tabelo v Prilogi III.

Člen 11

Ta uredba začne veljati na dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I







Država članica Stalež čebel Število panjev BE 110 750 CZ 477 743 DK 160 000 DE 893 000 EE 50 500 EL 1 388 000 ES 2 464 601 FR 1 150 000 IE 20 000 IT 1 100 000 CY 45 714 LV 54 173 LT 83 800 LU 11 077 HU 872 650 MT 1 938 NL 80 000 AT 327 000 PL 949 200 PT 590 000 SI 143 152 SK 192 002 FI 42 000 SE 145 000 UK 274 000 EUR 25 11 626 300

▼B









PRILOGA II









PRILOGA III







Korelacijska tabela Uredba (ES) št. 2300/97 Ta uredba Člen 1 Člen 1 Člen 2(1) Člen 2(1) Člen 2(2) Člen 2(2) Člen 2(3) Člen 3 Člen 3 Člen 4(1) Člen 4, pododstavka 1 in 2 Člen 4(2) Člen 5(1) Člen 4(3) Člen 5(2) Člen 4bis Člen 6 Člen 7 Člen 5 Člen 8 Člen 6 Člen 9 Člen 10 Člen 7 Člen 11 Priloga I Priloga I Priloga II Priloga II - Priloga III